อายุ 37 ปีคะ ยังไม่มีน้อง ไม่ทราบสาเหตุ รอบเดือน 22 วันคะ เป็นประจำเดือน 2 วัน บางเดือนก็ปวดท้องบางเดือนก็ไม่ปวดคะ แต่อยากมีน้องมากคะ ไม่คุมกำเนิดเลย
สวัสดีค่ะ ระยะห่างระหว่างรอบประจำเดือนนั้น ให้นับจากวันแรกที่มีประจำเดือนมา (ของประจำเดือนในรอบก่อน) จนถึงก่อนวันแรกของประจำเดือนในรอบถัดไป หากนับระยะห่างได้ 21-35 วัน ก็จะถือว่ามีระยะห่างที่ปกติดีค่ะดังนั้น หากนับระยะห่างได้ 22 วัน และมีประจำเดือนมา 2 วัน ก็ถือว่ามีประจำเดือนมาเป็นปกติดีค่ะอย่างไรก็ตาม หากไม่ได้ใช้วิธีคุมกำเนิดใดๆ โดยที่ได้มีเพศสัมพันธ์อย่างสม่ำเสมอ และยังไม่สามารถตั้งครรภ์ได้ภายใน 1 ปี ก็จะถือว่ามีภาวะมีบุตรยาก ซึ่งก็ควรไปพบแพทย์เพื่อตรวจหาสาเหตุค่ะ ซึ่งสาเหตุอาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น